বাজেটে মহিলাদের জন্য কী ঘোষণা করলেন মহিলা অর্থমন্ত্রী?

নয়াদিল্লি: বাজেটে (Union Budget 2025) আয়কর ছাড় ছাড়াও বেশ কিছু বড় ঘোষণা করেছেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। সংসদে ২০২৫-২৬ অর্থবছরের কেন্দ্রীয় বাজেটে স্টার্টআপ, ক্ষুদ্র ও মাঝারি শিল্প বা MSME এবং উদ্যোক্তাদের জন্য একাধিক নতুন প্রকল্পের ঘোষণা করা হয়েছে। পাশাপাশি, নারীকল্যাণের (Woman Empowerment) ক্ষেত্রেও বেশ কয়েকটি গুরুত্বপূর্ণ সিদ্ধান্ত নেওয়া হয়েছে। এখন একনজরে দেখে নিন, বাজেটে মহিলাদের জন্য কী ঘোষণা করলেন অর্থমন্ত্রী।

(১) সক্ষম আঙ্গনওয়াড়ি ও পোষণ ২.০: মহিলা ও শিশুদের পুষ্টি ও স্বাস্থ্য সংক্রান্ত একটি গুরুত্বপূর্ণ কর্মসূচি হলো ‘সক্ষম আঙ্গনওয়াড়ি ও পোষণ ২.০’ (Sakhsham Anganwadi and Portion 2.0)। এই কর্মসূচির মাধ্যমে সারা দেশে ৮ কোটির বেশি শিশু, ১ কোটি গর্ভবতী ও স্তন্যদায়ী মা এবং ২০ লাখ কিশোরী বিশেষত দেশের অনুন্নত জেলা ও উত্তর-পূর্ব অঞ্চলে পুষ্টি সহায়তা পাবেন।

আরও পড়ুন: জেলায় জেলায় ক্যানসার সেন্টার! বাজেটে বড় ঘোষণা সীতারামনের

(২) মহিলাদের জন্য নতুন ‘পাওয়ারিং উদ্যোক্তা’ প্রকল্প: নতুন মহিলা উদ্যোক্তাদের একটি নতুন ঋণ সহায়তা প্রকল্প চালু করার ঘোষণা দেওয়া হয়েছে। ‘পাওয়ারিং উদ্যোক্তা’ (Powering Entrepreneurship) প্রকল্পের আওতায় আগামী পাঁচ বছরে প্রতি উদ্যোক্তা সর্বোচ্চ ২ কোটি টাকা পর্যন্ত দীর্ঘমেয়াদি ঋণ পেতে পারেন। এছাড়াও, এই প্রকল্পের মাধ্যমে অনলাইনে উদ্যোক্তা ও ব্যবস্থাপনা দক্ষতা বৃদ্ধির প্রশিক্ষণ দেওয়া হবে।

(৩) ‘মিশন শক্তি’র জন্য ৩,১৫০ কোটি টাকার বরাদ্দ: মহিলা ও শিশু সুরক্ষার জন্য চালু হওয়া ‘মিশন শক্তি’ (Mission Shakti) প্রকল্পের জন্য বাজেটে ৩,১৫০ কোটি টাকা বরাদ্দ করা হয়েছে। ২০২১-২২ অর্থবছরে চালু হওয়া এই প্রকল্পটি নারীর ক্ষমতায়ন, সুরক্ষা ও নিরাপত্তার জন্য গ্রহণ করা হয়েছে। এটি ১৫তম অর্থ কমিশনের আওতায় ২০২১-২২ থেকে ২০২৫-২৬ পর্যন্ত চালু থাকবে বলে জানিয়েছেন নির্মলা সীতারামন।

দেখুন আরও খবর: